ai4bharat/Pralekha huggingface dataset:
अर्थ मंत्रालय
आयकर परतावा आणि लेखा परीक्षण अहवाल भरण्यासाठीच्या मुदतीत वाढ
नवी दिल्ली, 24 ऑक्टोबर 2020
कोविड -19 महामारीमुळे करदात्यांना वैधानिक आणि नियामक पालन करणे आव्हानात्मक होत असून सरकारने 31मार्च 2020 रोजी कर आणि इतर कायदे अध्यादेश 2020 अंतर्गत (काही तरतूदी शिथिल करुन, कर भरण्यासाठी वेळोवेळी मुदतवाढ दिली आहे. हा अध्यादेश बदलून आता कर आणि इतर कायदे अधिनियम तयार केला आहे.
सरकारने या आधी 24 जून 2020 रोजी एका अध्यादेशाद्वारे आर्थिक वर्ष 2019-20  साठी आयकर भरण्याची अंतिम तारीख 30 नोव्हेंबर 2020 पर्यंत वाढवली म्हणुन जो आयकर परतावा 31जुलै 2020आणि 31ऑक्टोबर 2020पर्यंत भरावयाचा होता तो 30नोव्हेंबर 2020पर्यंत भरणे आवश्यक होते. यामुळे लेखा परीक्षण अहवाल आणि कर परीक्षण अहवाल यांची तारीख आयकर कायदा 1961 यानुसार नोव्हेंबर 2020 पर्यंत वाढविली गेली होती.
करदात्यांना आयकर परतावा भरण्यासाठी अधिक वेळ देता यावा म्हणून आता असे ठरविण्यात आले आहे की, ही तारीख खालील नियमांनुसार आणखी वाढविण्यात आली आहे:
ज्या करदात्यांना  आपल्या खात्याचे लेखा परीक्षण करण्याची आवश्यकता आहे अशांसाठी  ही तारीख 31 जानेवारी 2021पर्यंत वाढविण्यात आली आहे.
ज्या करदात्यांना आपले आंतरदेशीय /निश्चित देशांतर्गत व्यवहारांचे अहवाल भरणे आवश्यक होते त्यांच्यासाठी ही तारीख वाढविण्यात आली असून ती 31जानेवारी 2021पर्यंत केली आहे.
इतर करदात्यांसाठी ही मुदत (ज्यांच्यासाठी ही मुदत अधिनियमानुसार मुदतवाढ देण्याआधी 31 जुलै 2020 होती 31डिसेंबर 2020 पर्यंत वाढविण्यात आली आहे.
पर्यायाने ज्यांना आपले अधिनियमांतर्गत येणारे आंतरदेशीय /निश्चित देशांतर्गत व्यवहारांचे लेखा परीक्षण अहवाल भरावयाचे आहेत त्यांच्यासाठी ही मुदत 31 डिसेंबर 2020 पर्यंत वाढविण्यात आली आहे.
लहान आणि मध्यम करदात्यांना दिलासा देत, 24जून 2020 च्या अधिसूचनेत असलेली तारीख, जे करदाते स्वतःचे करमूल्यांकन स्वतःच करतात आणि ज्या करदात्यांची स्वकर मूल्यांकन मर्यादा 1लाख आहे ,अशा करदात्यांसाठी देखील मुदतवाढ दिली आहे. जे करदाते स्वतःचे कर मूल्यांकन करतात आणि ज्या करदात्यांना त्यांचे लेखा परीक्षण करावे लागत नाही, अशा करदात्यांसाठी देखील मुदतवाढ दिली असून ती 31 जुलै 2020 वरून वाढवून 30 नोव्हेंबर 2020 करण्यात आली आहे आणि लेखापरीक्षणाची आवश्यकता असलेल्यांसाठी ती मुदत 31आँक्टोबर 2020 वरून 30 नोव्हेंबर 2020 पर्यंत वाढविण्यात आली आहे.
जे करदाते स्वतःचे करमूल्यांकन स्वतःच करतात आणि ज्या करदात्यांना त्यांचे लेखा परीक्षण करावे लागत नाही, ज्या करदात्यांची करमूल्यांकन मर्यादा 1 लाख आहे अशा करदात्यांसाठी देखील ती 31जानेवारी 2021पर्यंत वाढविण्यात आली आहे आणि परीच्छेद 3आणि परीच्छेद 3  मधील करदात्यांसाठी ती 31जानेवारी 2021 पर्यंत आणि परीच्छेद 3 यांच्यासाठी ती 31डिसेंबर 2020 पर्यंत वाढविण्यात आली आहे.
या विषयीची अधिसूचना लवकरच जाहीर करण्यात येईल.
B.Gokhale/S.Patgoankar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी गुजरात राज्याच्या स्थापना दिनानिमित्त गुजरातच्या जनतेला दिल्या शुभेच्छा
पंतप्रधानांनी गुजरात राज्याच्या स्थापना दिनानिमित्त गुजरातच्या जनतेला शुभेच्छा दिल्या आहेत.
आपल्या ट्विटरसंदेशात पंतप्रधान म्हणाले,
"गुजरात स्थापना दिनानिमित्त गुजरातच्या जनतेला माझ्या शुभेच्छा.महात्मा गांधी, सरदार पटेल आणि इतर अनेक महापुरुषांच्या आदर्शांनी प्रेरीत असलेल्या गुजरातच्या लोकांचं विविध क्षेत्रातील कार्याबद्दल प्रशंसा होत असते.येणाऱ्या काळात गुजरातची अशीच प्रगती होत राहो.
वाणिज्य आणि उदयोग मंत्रालय
अभियांत्रिकी सेवा, डिझाइन, बांधकाम आणि संशोधन आणि विकास यामध्ये 2030 पर्यंत 100 अब्ज डॉलर्स निर्यातीचे लक्ष्य गाठण्यासाठी केंद्रीय मंत्री पीयूष गोयल यांनी अभियांत्रिकी समुदायाला केले प्रोत्साहित
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री, पीयूष गोयल यांनी अभियांत्रिकी समुदायाला अभियांत्रिकी सेवा, डिझाइन, बांधकाम आणि संशोधन आणि विकास या मध्ये सन 2030 पर्यंत 100 अब्ज डॉलर्स निर्यात लक्ष्य गाठण्यासाठी प्रोत्साहित केले. आज नवी दिल्ली येथे “डिझाईन, अभियांत्रिकी, बांधकाम, संशोधन आणि विकास आणि पर्यावरण सेवा यासंदर्भात जागतिक सेवा निर्यात परिषद : शाश्वत ऊर्जा, वाहतूक आणि पायाभूत सुविधा” ला संबोधित करताना, गोयल यांनी अभियंता दिनानिमित्त देशभरातील अभियंत्यांचे हार्दिक अभिनंदन करत त्यांना शुभेच्छा दिल्या.
भारताच्या अध्यक्षतेखाली जी 20 शिखर परिषद 2023 च्या यशस्वी आयोजनातून जागतिक स्तरावर देशाचा वाढता दबदबा दिसून आल्याचे त्यांनी अधोरेखित केले. जी 20 शिखर परिषदेच्या 2023 च्या पहिल्या दिवशी महत्त्वपूर्ण आणि धाडसी निर्णयांसह जी 20 नवी दिल्ली घोषणापत्र स्वीकारण्यात आल्याने भारताच्या क्षमता आणि नेतृत्वाची जगाला ओळख झाली आहे, असेही ते म्हणाले. भारताचा आवाज केवळ ग्लोबल साउथचाच नाही तर आता जगाचा आवाज बनत आहे, असेही ते म्हणाले.
भारतीय कंपन्यांना जागतिक स्तरावर विस्तार करण्यासाठी, नवीन बाजारपेठा काबीज करण्यासाठी आणि ‘STEM’  पदवीधरांच्या भारतातील विपुल प्रतिभेचा फायदा घेऊन त्यांच्या क्षेत्रातील आघाडीच्या जागतिक कंपन्या बनण्याचे आवाहन पीयूष गोयल यांनी केले.
गोयल यांनी अभियांत्रिकीमध्ये विशिष्ट क्षेत्रातील ‘ नैपुण्य आणि प्रमाणीकरणाच्या जर्मन मॉडेलचा विचार करण्यास प्रोत्साहित केले आणि असे सुचवले की, अभियांत्रिकी क्षेत्रातील विशेषज्ञ आणि बहुतज्ञ भारताच्या वाढीसाठी आणि नवकल्पनांमध्ये योगदान देऊ शकतात.
याशिवाय, पीयूष गोयल यांनी जागतिक प्रकल्पांमध्ये भारतीय अभियांत्रिकी कंपन्यांचा सहभाग मर्यादित ठेवणाऱ्या आंतरराष्ट्रीय पद्धतींबाबत संशोधनात्मक अभ्यास करण्याचे आवाहन सेवा निर्यात प्रोत्साहन परिषद आणि इंस्टिट्यूशन ऑफ इंजिनियर्स   यांना केले. पंतप्रधान नरेंद्र मोदी यांच्या नेतृत्वाखालील सरकार भारतीय अभियंते आणि व्यवसायांसाठीही समान संधी सुनिश्चित करण्यासाठी या संशोधन अभ्यासाच्या आधारे परस्परावलंबी कृतीसाठी शोध घेईल, यावर मंत्र्यांनी भर दिला.
मंत्री गोयल यांनी अभियंता दिन साजरा करण्याचे महत्त्व अधोरेखित केले आणि यातून व्यक्ती आणि राष्ट्राला अधिक उंची गाठण्यासाठी प्रेरणा मिळते यावर भर दिला.
आरोग्य आणि कुटुंब कल्याण मंत्रालय
भारतात कोविड -19 प्रतिबंधक लसीकरणाने पार केला 71.65 कोटी मात्रांचा टप्पा
रुग्ण बरे होण्याचा सध्याचा दर 97.48 %
देशात गेल्या 24 तासात कोरोनाचे 43, 263 नवे दैनंदिन रुग्ण
देशातील सध्या उपचाराधीन रुग्णसंख्या  एकूण रुग्णांच्या 1.19 %
साप्ताहिक पॉझिटिव्हिटी दर  गेले 76 दिवस 3 % कमी
नवी दिल्ली, 9 सप्टेंबर 2021
आज सकाळ 7 वाजेपर्यंत प्राप्त झालेल्या अहवालानुसार देशात कोविड -19 प्रतिबंधक लसीकरणाअंतर्गत गेल्या 24 तासात 86,51,701 मात्रा देण्यात आल्या आहेत. त्यामुळे एकूण मात्रांची संख्या 71.65 कोटी  वर पोहोचली आहे. एकूण 73,56,173 सत्रांच्या माध्यमातून या लसीच्या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी पुढीलप्रमाणे –
|
|
HCWs
|
|
1st Dose
|
|
1,03,62,250
|
|
2nd Dose
|
|
85,38,334
|
|
FLWs
|
|
1st Dose
|
|
1,83,34,029
|
|
2nd Dose
|
|
1,37,98,266
|
|
Age Group 18-44 years
|
|
1st Dose
|
|
28,64,51,739
|
|
2nd Dose
|
|
3,87,13,940
|
|
Age Group 45-59 years
|
|
1st Dose
|
|
14,03,00,422
|
|
2nd Dose
|
|
6,05,11,083
|
|
Over 60 years
|
|
1st Dose
|
|
9,14,48,566
|
|
2nd Dose
|
|
4,81,38,799
|
|
Total
|
|
71,65,97,428
कोविड – 19 लसीकरणाची व्याप्ती वाढविण्यासाठी आणि देशभरात त्याचा विस्तार करण्यासाठी केंद्र सरकार वचनबद्ध आहे.
गेल्या 24 तासात 40,567 रुग्ण बरे झाल्यामुळे, महामारीच्या प्रारंभीपासून आतार्यंत बरे झालेल्या रुग्णांची एकूण संख्या 3,23,04,618 वर गेली आहे.
परिणामी, भारातात रुग्ण बरे होण्याचा दर 97.48 % झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 74 दिवसांपासून 50,000 पेक्षा कमी नव्या दैनंदिन रुग्णांची नोंद झाली आहे.
गेल्या 24 तासात 43,263 नव्या रुग्णांची नोंद झाली आहे.
देशातील उपचाराधीन रुग्णांची संख्या 3,93,614 असून एकूण बाधित रुग्णांच्या 1.19 % आहे.
चाचण्या करण्याच्या क्षमतेत वाढ सुरू असून गेल्या 24 तासात 18,17,639 चाचण्या करण्यात आल्या आहेत. भारताने तापर्यंत 53.68 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हिटी दर सध्या 2.43 % असून गेले 76 दिवस 3 % पेक्षा कमी आहे. दैनंदिन पॉझिटिव्हिटी दर 2.38 % असून गेले 94 दिवस 5 % पेक्षा कमी आहे.
कोळसा मंत्रालय
केंद्रीय गृह मंत्री अमित शहा यांनी कोळसा मंत्रालयाच्या एक खिडकी मंजुरी पोर्टलचा केला प्रारंभ
नवी दिल्ली, 11 जानेवारी 2021
भारतात कोळसा खाणीसाठी आवश्यक परवानग्या आणि मंजुरी देण्यासाठीच्या एक खिडकी मंजुरी पोर्टल हा एकात्मिक मंच कोळसा मंत्रालयाने आज सुरु केला. केंद्रीय गृह मंत्री अमित शहा यांनी आज नवी दिल्लीत आयोजित कार्यक्रमात या पोर्टलचा प्रारंभ केला. केंद्रीय कोळसा आणि खाण मंत्री प्रल्हाद जोशी यावेळी उपस्थित होते.
देशाच्या पहिल्या वाणिज्यिक कोळसा खाण लिलावासाठी 19 यशस्वी बोलीदारांना आज खाण पट्टे मंजूर करण्यात आल्याचे अमित शहा यांनी यावेळी सांगितले. यामुळे राज्यांना वार्षिक सुमारे 6500 कोटी रुपयांचा महसूल मिळणार असून 70,000 पेक्षा जास्त रोजगाराची निर्मिती होणार आहे.
आम्ही कोळसा क्षेत्रात सुधारणा केली आहे आणि आता कोळसा क्षेत्र देशात परिवर्तन घडवून आणेल असे जोशी यांनी सांगतले. किमान सरकार, कमाल प्रशासन या धोरणाला अनुसरून एक खिडकी मंजुरी पोर्टल सुरु करण्यात आल्याचे ते म्हणाले. भारतीय कोळसा क्षेत्रात व्यवसाय सुलभतेसाठी हा महत्वाचा टप्पा ठरेल असे ते म्हणाले.
देशात कोळसा खाण सुरु करण्यासाठी सध्या 19 महत्वाच्या मंजुऱ्या आणि परवानग्या लागतात. परवानगी आणि मंजुरी यासाठी एकात्मिक मंच नसल्यामुळे प्रकल्पासाठी मंजुरी आणि परवानग्या मिळवण्यासाठी विविध मंत्रालये आणि सरकारी खात्यापर्यंत पोहोचावे लागत असे, त्यामुळे कोळसा खाण कार्यान्वित होण्यासाठी विलंब होत असे.
आता संपूर्ण प्रक्रिया एक खिडकी मंजुरी पोर्टल द्वारे सुलभ होणार आहे. पोर्टलचे मायनिंग प्लान मोड्यूल सोमवारी सुरु करण्यात आले आणि इतर मंजुऱ्याबाबतचे मोड्यूल टप्याटप्याने जोडण्यात येतील. भारताच्या पहिल्या वाणिज्यिक खाण लिलावासाठी 19 यशस्वी बोलीदारांसमवेत कोळसा मंत्रालयाने करार केले यामध्ये वेदांत लिमिटेड, अदानी एन्टरप्रायझेस, जिंदाल पॉवर, हिंडाल्को इंडस्ट्री यांचा समावेश आहे. भारताच्या पहिल्या वाणिज्यिक खाण लिलावामुळे भारताची कोळसा आयात 20% कमी होणार असल्याने आत्मनिर्भर भारत अभियानाला बळकटी मिळणार आहे. एसबीआय कॅपिटल मार्केट ही व्यवहार सल्लागार असून लिलावासाठी मंत्रालयाला त्यांनी मदत केली आहे आणि यासाठी कार्यपद्धती आखली आहे.
यशस्वी लिलाव झालेल्या या 19 खाणीतून राज्यांना वार्षिक 6,656 कोटी रुपयांचा महसूल मिळणार आहे. लिलावामध्ये तीव्र स्पर्धा होती सर्वोच्च प्रीमियम 66.75% आणि सरासरी प्रीमियम 27% राहिला. मध्य प्रदेश, छत्तीसगड, ओदिशा, झारखंड आणि महाराष्ट्र या पाच राज्यात या खाणी असून वार्षिक 51 दशलक्ष टन एकत्रित पीक रेटेड कपॅसिटी  आहे.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
पंतप्रधान कार्यालय
युवा संगमच्या भावनेची पंतप्रधानांकडून प्रशंसा
नवी दिल्ली, 28 फेब्रुवारी 2023
आसाममधील विद्यार्थ्यांनी गुजरातमधील आणंद येथील अमूल कोऑपरेटिव्हच्या डेअरी प्रकल्पाला भेट दिल्याने पंतप्रधान नरेंद्र मोदी यांनी युवा संगमच्या भावनेची प्रशंसा केली आहे.
आसाममधील तेजपूरचे खासदार पल्लब लोचन दास यांच्या ट्विट संदेशाला उत्तर देताना पंतप्रधानांनी ट्विट संदेशात म्हटले;
"अशा संधी आपल्या तरुणांना विविध संस्कृतींचा धांडोळा घेण्यास आणि भारताचे विविध पैलू उमजण्यासाठी सक्षम करतात."
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कार्मिक, सार्वजनिक तक्रार आणि निवृत्ती वेतन मंत्रालय
सार्वजनिक सेवा अंमलबजावणी-सरकारची भूमिका’ या विषयावरील प्रादेशिक परिषदेचे नागपुरात उद्घाटन
केंद्रीय मंत्री नितीन गडकरी आणि डॉ जितेंद्र प्रसाद उद्या समारोप सोहळ्याला उपस्थित राहणार
सार्वजनिक सेवांचे उद्दिष्ट नागरिकांचे जीवन सुकर करणे : राष्ट्रपती कार्यालयाचे सचिव संजय कोठारी
सार्वजनिक सेवांचे उद्दिष्ट नागरिकांचे जीवन सुकर करणे हेच असते, असे मत राष्ट्रपती कार्यालयाचे सचिव संजय कोठारी यांनी व्यक्त केले. नागपूर येथे आजपासून सुरु झालेल्या “सार्वजनिक सेवा अंमलबजावणी सुधारणा-सरकारची भूमिका” या विषयावरील प्रादेशिक परिषदेच्या उद्घाटनप्रसंगी ते बोलत होते. केंद्रीय कर्मचारी आणि प्रशासकीय सुधारणा व महराष्ट्र राज्य आयोगाच्या सार्वजनिक सेवांचा अधिकार या विभागाने संयुक्तरीत्या ही दोन दिवसीय परिषद आयोजित केली आहे.
केंद्रीय मंत्री नितीन गडकरी आणि डॉ जितेंद्र सिंग यांच्या उपस्थितीत उद्या या परिषदेचा समारोप होणार आहे.
आजच्या उद्घाटनप्रसंगी बोलताना कोठारी म्हणाले की, की देशाची खरी शक्ती त्या देशातील नागरिकांमध्येच असते आणि म्हणूनच या सर्वसामान्य जनतेचे आयुष्य अधिक सुकर व्हावे, यासाठी प्रयत्न करणे हे प्रत्येक सरकारचे प्राथमिक कर्तव्य आहे. त्यासाठी सरकारी व्यवस्था आणि यंत्रणा अधिक पारदर्शक असायला हव्यात. नियमांमध्ये कोणताही बदल किंवा सुधारणा करायच्या असल्यास त्या आधी सार्वजनिक करायला हव्यात आणि जनतेकडून त्याविषयी सूचना तसेच मते मागवायला हवी, असे कोठारी म्हणाले. आणि जनतेच्या सूचना विचारात घेऊनच त्या नियमात बदल केला जावा, असे मत त्यांनी व्यक्त केले. विशेषतः युवा अधिकाऱ्यांनी जनतेच्या सेवेसाठी तत्पर असावे, असे आवाहन त्यांनी केले. व्यवस्थेसाठी नागरिक नसून नागरिकांसाठी व्यवस्था आहे, हे लक्षात घेऊन आपला भर नेहमी नागरिकांवर असायला हवा असे कोठारी म्हणाले. जनतेचे आयुष्य सुकर, सुलभ करण्यासाठी व्यवस्थांवर सरकारचे असलेले नियंत्रण कमी व्हायला हवे आणि केवळ एक पारदर्शी, कालबद्ध, प्रभावी व्यवस्था देण्यापुरती ही भूमिका मर्यादित असावी, असे त्यांनी सांगितले.
सर्वसामान्य नागरिकांचे आयुष्य सुलभ, सुकर करण्यासाठी सरकारने हाती घेतलेल्या विविध योजना आणि उपक्रमांची कोठारी यांनी सविस्तर माहिती दिली. अधिकाऱ्यांनी वेळोवेळी जनतेशी संवाद साधून त्यांच्या समस्या जाणून घ्याव्यात अशी सूचनाही त्यांनी केली.
या कार्यक्रमात महाराष्ट्र राज्य सेवांचा अधिकार विभागाचे मुख्य आयुक्त एस एस क्षत्रिय यांनीही मार्गदर्शन केले. तर कार्यक्रमाचे प्रास्ताविक डीएआरपीजी च्या उपसचिव रेणू अरोरा यांनी केले. 22 राज्ये आणि केंद्रशासित प्रदेशातील अधिकारी या परिषदेला उपस्थित आहेत.
पंतप्रधान कार्यालय
ओडीएफ प्लस  मॉडेल श्रेणी प्राप्त केल्याबद्दल पंतप्रधानांनी अंदमान आणि निकोबार बेटे, लक्षद्वीप, दादरा आणि नगर हवेली या प्रदेशांचे कौतुक केले
पंतप्रधान नरेंद्र मोदी यांनी अंदमान आणि निकोबार बेटे, लक्षद्वीप, दादरा आणि नगर हवेली या केंद्रशासित प्रदेशांनी स्वच्छ भारत निर्माण करण्याच्या कार्यात दाखवलेल्या उल्लेखनीय वचनबद्धतेचे कौतुक केले आहे.
फक्त एका वर्षात ODF+ गावांची संख्या पाच पटीने वाढली आहे या केंद्रीय मंत्री गजेंद्र सिंह शेखावत यांच्या ट्विटला उत्तर देताना, पंतप्रधानांनी ट्विट केले:
"अंदमान आणि निकोबार बेटे, लक्षद्वीप, दादरा आणि नगर हवेली, तसेच दमण आणि दीव येथील लोकांचा मला अभिमान वाटतो. त्यांनी स्वच्छ भारत निर्माण करण्यासाठीची आपली उल्लेखनीय वचनबद्धता सिद्ध केली आहे."
आरोग्य आणि कुटुंब कल्याण मंत्रालय
केंद्रीय औषध मानक नियंत्रण संस्था आणि राज्य औषध नियंत्रण प्रशासन यांनी औषध उत्पादक कंपन्यांची संयुक्त तपासणी सुरू केली
नवी दिल्ली, 27 डिसेंबर 2022
केंद्रीय आरोग्य आणि कुटुंब कल्याण तसेच रसायने आणि खते मंत्री डॉ. मनसुख मांडविया यांच्या निर्देशानुसार, केंद्रीय औषध मानक नियंत्रण संस्थेने  राज्य औषध नियंत्रण प्रशासनासह जोखीम आधारित दृष्टिकोनानुसार ठराविक औषध उत्पादक कंपन्यांची संयुक्त तपासणी सुरू केली आहे.
देशभरात मानक कार्यप्रणालीनुसार संयुक्त तपासणी केली जात आहे. औषधे आणि सौंदर्य प्रसाधने कायदा, 1940 आणि त्याखालील नियमांचे पालन सुनिश्चित करण्यासाठी तपासणी, अहवाल आणि त्यानंतरच्या कारवाईच्या प्रक्रियेवर लक्ष ठेवण्यासाठी केंद्रीय औषध मानक नियंत्रण संस्था  येथे दोन संयुक्त औषध नियंत्रकांची समिती स्थापन करण्यात आली आहे. ही समिती देशात उत्पादित औषधांच्या उच्च दर्जाच्या मानकाचे पालन सुनिश्चित करेल.
मानक गुणवत्ता नसलेली / भेसळयुक्त/ नकली औषधे तयार करण्याच्या जोखमीवर असल्याचे आढळलेल्या उत्पादक कंपन्यांच्या देशव्यापी तपासणीसाठी एक कृती योजना ही तपासणी पूर्ण करण्यापूर्वी तयार करण्यात आली होती.
देशात उपलब्ध असलेल्या औषधांची सुरक्षा, परिणामकारकता आणि गुणवत्ता सुनिश्चित करणे हे औषध नियमनाचे उद्दिष्ट आहे. औषध नियंत्रण प्रशासनाने, उत्पादक कंपन्या ड्रग्ज आणि कॉस्मेटिक्स कायदा, 1940 आणि त्याखालील नियमांचे विशेषत: उत्तम निर्मिती पद्धती संबंधित आवश्यकतांचे पालन केले जात आहे हे सुनिश्चित करणे आवश्यक आहे.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 217
पंतप्रधान कार्यालय
9 ऑक्टोबरला पंतप्रधान हरियाणाला भेट देणार
(नवी दिल्ली, 8 ऑक्टोबर 2018
पंतप्रधान नरेंद्र मोदी 9 ऑक्टोबर 2018 रोजी हरियाणातील रोहतकमधल्या संपलाचा दौरा करणार आहेत.
ते दीनबंधू सर छोटूराम यांच्या पुतळ्याचे अनावरण करणार आहेत. सर छोटूराम यांनी शेतकऱ्यांचे कल्याण तसेच मागास आणि वंचितांच्या उद्धारासाठी अविरत काम केले आहे. शिक्षण क्षेत्र आणि अन्य सामाजिक उपक्रमांमधील त्यांच्या कार्याचे पंतप्रधानांनी स्मरण केले.
सोनपत येथील रेल्वे बोगी कारखान्याच्या पायाभरणी निमित्त एका कोनशिलेचे ते अनावरण करतील. उत्तर भारतातील रेल्वे बोगींसाठी दुरुस्ती आणि देखभालीची प्रमुख सुविधा बनेल. मॉड्यूलर आणि प्री फॅब्रिकेटेड बांधकाम तंत्रज्ञान, आधुनिक यंत्रे आणि पर्यावरणाला अनुकूल वैशिष्ट्यांचा वापर करून याची निर्मिती केली जाणार आहे.
B.Gokhale/S.Kane/P.Kor
माहिती आणि प्रसारण मंत्रालय
कर्नल राज्यवर्धन राठोड यांच्या हस्ते 7वे राष्ट्रीय छायाचित्र पुरस्कार प्रदान
अशोक दिलवाली जीवनगौरव पुरस्काराने सन्मानित
नवी दिल्ली, 19 फेब्रुवारी 2019
माहिती आणि प्रसारण राज्यमंत्री  कर्नल  राज्यवर्धन राठोड यांनी आज नवी दिल्ली येथे नॅशनल मीडिया सेंटरमध्ये आयोजित कार्यक्रमात सातवे राष्ट्रीय छायाचित्र पुरस्कार प्रदान केले.
एकूण 13 पुरस्कार प्रदान करण्यात आले. यात 3 लाख रुपये रोख रकमेचा जीवनगौरव पुरस्कारही समाविष्ट आहे. वर्ष वर्गवारीत 1 लाख रुपये रोख रकमेचा पुरस्कार व्यावसायिक छायाचित्रकाराला तर 75 हजार रुपये रोख रकमेचा पुरस्कार हौशी छायाचित्रकाराला प्रदान करण्यात आला. व्यावसायिक आणि हौशी दोन्ही गटात प्रत्येकी पाच विशेष पुरस्कार प्रदान करण्यात आले. त्यांची अनुक्रमे रक्कम 50 हजार आणि 30 हजार आहे.
अशोक दिलवाली यांना जीवनगौरव पुरस्काराने सन्मानित करण्यात आले.
Shri Ashok Dliwali receives Life Time Achievement Award from Union Minister @Ra_THORe at the 7th #NationalPhotographyAwards 2019 pic.twitter.com/LgLs5Ytg86
— PIB India  February 19, 2019
एसएल शांथ कुमार यंदाचे सर्वोत्तम व्यावसायिक छायाचित्रकार ठरले.
Union Minister @Ra_THORe confers Professional Photographer Of The Year Award to Shri SL Shanth Kumar at the 7th #NationalPhotographyAwards 2019 pic.twitter.com/pdHtvOr06D
— PIB India  February 19, 2019
गुरुदीप धीमण यंदाचे सर्वोत्तम हौशी छायाचित्रकार ठरले.
Union Minister @Ra_THORe confers Amateur Photographer Of The Year Award to Shri Gurdeep Dhiman at the 7th #NationalPhotographyAwards 2019 pic.twitter.com/drczNs1Im2
— PIB India  February 19, 2019
विशेष उल्लेखनीय पुरस्कार - अरुण श्रीधर, पी.व्ही.सुंदरराव,कैलाश मित्तल, मिहीर सिंग, रणिता रॉय
विशेष उल्लेखनीय पुरस्कार -रवी कुमार, एस. निलीमा, मनीष जैती, महेश लोणकर, अविजित दत्ता
यावेळी राठोड यांनी छायाचित्र प्रदर्शनाला भेट दिली.
प्रत्येक छायाचित्रामागे एक गोष्ट दडलेली असते, असे सांगून राठोड यांनी यावेळी छायाचित्रांचे महत्त्व विषद केले आणि छायाचित्रकारांचे कौतुक केले.
पत्र सूचना कार्यालयाचे मुख्य महासंचालक सितांशू कार, माहिती आणि प्रसारण मंत्रालयाचे सचिव अमित खरे, आकाशवाणी एनएसडी महासंचालक इरा जोशी, डीडी न्यूजचे महासंचालक मयंक अग्रवाल, डीपीडी महासंचालक साधना राऊत, परीक्षक मंडळाचे अध्यक्ष डॉ. शिव नारायण जोशी आणि इतर वरिष्ठ अधिकारी उपस्थित होते.
N.Sapre/S.Kakade/P.Kor
(Visitor Counter : 96
पंतप्रधान कार्यालय
पंतप्रधानांनी उत्तर प्रदेशातील अयोध्येत भगवान श्री रामलल्ला विराजमान यांचे दर्शन घेऊन केली पूजा
श्री रामजन्मभूमी तीर्थक्षेत्राच्या जागेची केली पाहणी
पंतप्रधान नरेंद्र मोदी यांनी दीपावलीच्या पूर्वसंध्येला आज उत्तर प्रदेशातील अयोध्येला भेट दिली आणि भगवान श्री रामलल्ला विराजमान यांचे दर्शन घेऊन पूजा केली. पंतप्रधानांनी श्री रामजन्मभूमी तीर्थक्षेत्राच्या जागेची पाहणी देखील केली. मंदिराच्या परिसरात असलेल्या श्रमजीवींसह तेथील पवित्र प्रकल्पाशी संबंधित लोकांशीही त्यांनी संवाद साधला.
माहिती आणि प्रसारण मंत्रालय
नृत्य आधारित-रीएलीटी शोज मध्ये बालकांच्या योग्य सहभागाबाबत माहिती-प्रसारण मंत्रालयाकडून सर्व खाजगी वृत्तवाहिन्यांना दिशानिर्देश जारी
रीएलीटी शो आणि इतर कार्यक्रमांच्या प्रसारणाबाबत वाहिन्यांनी संवेदनशीलता आणि जबाबदारीची जाणीव ठेवण्याचा सल्ला
तरुण आणि अनुकरणशील वयात असलेल्या मुलांच्या मनावर विपरीत परिणाम टाळण्यासाठी निर्णय
अनेक वाहिन्यांवर सुरु असलेल्या रीएलीटी शो म्हणजे विविध कलागुणांना वाव देण्याऱ्या कार्यक्रमात लहान मुले, चित्रपटात किंवा इतर मनोरंजाच्या कार्यक्रमात मोठ्या वयाच्या कलाकारांनी केलेले नृत्य सादर करत असल्याचे माहिती-प्रसारण मंत्रालयाच्या लक्षात आले आहे.ह्या नृत्यात असलेले अनेक हावभाव आणि अंगविक्षेप सूचक आणि त्यांच्या वयाला न शोभणारे असतात. अशा अश्लील अंगविक्षेपांमुळे लहान तसेच अनुकरणशील वयातल्या मुलांच्या मनावर विपरीत परिणाम होऊ शकतात.
हे लक्षात घेऊन, माहिती व प्रसारण मंत्रालयाने सर्व खाजगी उपग्रह वाहिन्यांना दिशानिर्देश जारी केले असून, 1995 च्या केबल टेलिव्हिजन नेटवर्क नियामक कायद्याअंतर्गत ह्या नियमांचे पालन करण्याची सूचना केली आहे. ह्या नियमानुसार, कोणत्याही वाहिनीने, लहान मुलांसाठीच्या कार्यक्रमात अशा प्रकारची नृत्ये केली अथवा दाखवली जाऊ नये. तसेच मुलांसाठीच्या कार्यक्रमात वाईट भाषा आणि हिंसक दृश्यांचा समावेश नसावा.
मुलांनी अशा अश्लील, सूचक आणि अयोग्य हावभावांचे नृत्य करणारे कार्यक्रम वाहिन्यांनी दाखवू नये, अशा सूचना या दिशानिर्देशात करण्यात आल्या आहेत. लहान मुलांशी सबंधित कार्यक्रमांचे चित्रीकरण आणि प्रसारण करतांना, संवेदनशीलता व जबाबदारीचे भान ठेवण्याचा सल्ला मंत्रालयाने दिला आहे.
(D.Wankhede/R.Aghor/P.Kor
पंतप्रधान कार्यालय
ऍन्ड्रू युल अँड कंपनी लिमिटेडच्या चहा निर्यातीत 431% वाढीची पंतप्रधानांनी केली प्रशंसा
नवी दिल्ली, 12 मे 2023
पंतप्रधान नरेंद्र मोदी यांनी आज ऍन्ड्रू येल अँड कंपनी लिमिटेड या अवजड उद्योग मंत्रालयांतर्गत असलेल्या कंपनीच्या चहा निर्यातीत 431% वाढ झाल्याबद्दल अभिनंदन केले.
केंद्रीय मंत्री डॉ. महेंद्रनाथ पांडे यांच्या ट्वीटला उत्तर देताना पंतप्रधानांनी ट्वीट केलेः
“खूप खूप अभिनंदन! आत्मनिर्भर भारताच्या संकल्पाच्या सिद्धीच्या दिशेने ही एक मोठी कामगिरी आहे.”
S.Bedekar/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
शिक्षण मंत्रालय
कोविड-19 साठी आयआयटी दिल्लीने विकसित केलेला रॅपिड अॅन्टीजेन चाचणी संच केंद्रीय शिक्षण राज्य मंत्री संजय धोत्रे यांनी केला जारी
नवी दिल्ली, 25 जून 2021
आयआयटी दिल्लीने कोविड-19 साठी विकसित केलेला रॅपिड अॅन्टीजेन टेस्ट संच केंद्रीय शिक्षण राज्य मंत्री संजय धोत्रे यांनी आज जारी केला. आयआयटी दिल्ली संशोधकांनी, संस्थेच्या जैववैद्यकीय अभियांत्रिकी केंद्राचे प्राध्यापक डॉ हरपाल सिंग यांच्या नेतृत्वाखाली हा संच विकसित केला आहे.
आयआयटी दिल्ली संशोधकांचे आणि उत्पादक भागीदारांचे अभिनंदन करत हे तंत्रज्ञान, देशात कोविड चाचण्या उपलब्धतेत क्रांतिकारी बदल घडवेल असा विश्वास संजय धोत्रे यांनी व्यक्त केला. आयआयटी दिल्ली मध्ये उपलब्ध असलेल्या संसाधनांचा वापर करून हा संच विकसित करण्यात आला आहे याबद्दल त्यांनी आनंद व्यक्त केला.
प्राध्यापक हरपाल सिंग, डॉ दिनेश कुमार यांचे अभिनंदन करतानाच देशातच विकसित केलेले तंत्रज्ञान आणि देशातच निर्मित उत्पादनांचा वापर करून कोरोना विरोधातल्या लढ्यात आत्मनिर्भर होण्यासाठी देशाला सहाय्य करत असल्याबद्दल धोत्रे यांनी आयआयटी दिल्लीचे आभार मानले. कोरोना काळात चाचणी संच, व्हेंटीलेटर विकसित करण्यासाठी प्रोत्साहनासाठीच्या प्रयत्नाबद्दल त्यांनी देशातल्या प्रमुख संस्थांची प्रशंसा केली. तंत्रज्ञान क्षेत्रातल्या संशोधन आणि विकासाला प्रोत्साहन देण्याच्या प्रयत्नाबद्दल त्यांनी दिल्ली आयआयटीची प्रशंसा केली. पंतप्रधान नरेंद्र मोदी यांच्या नेतृत्वाखालील सरकार, संशोधन, विकास आणि नवोन्मेश याद्वारे आत्मनिर्भर भारत अभियानावर लक्ष केंद्रित करत असल्याचे त्यांनी सांगितले. राष्ट्रीय शैक्षणिक धोरणात संशोधनावर केंद्रित केलेले लक्ष, पीएम रिसर्च फेलोशिप सारखे उपक्रम यामुळे देशात संशोधनाचा दर्जा आणखी उंचावण्यासाठी मदत होणार असल्याचे ते म्हणाले. संपत्ती निर्मितीत तंत्रज्ञानाची महत्वाची भूमिका असते असे सांगून आयआयटी ही प्रमुख तंत्रज्ञान संस्था यामध्ये महत्वपूर्ण भूमिका बजावते असे ते म्हणाले.
प्रमुख संस्थांनी आपल्या परिसरातली संशोधन केंद्रे आणि इनोव्हेशन पार्क अधिक जोमाने कार्यरत ठेवावीत आणि उद्योग आणि शैक्षणिक संबंध कार्यान्वित करण्याचे आवाहन त्यांनी केले. जनतेमध्ये विज्ञान तंत्रज्ञान लोकप्रिय करण्यासाठी वैज्ञानिक आणि तंत्रज्ञानी या विषयावर लेख लिहावेत आणि आणि इतर माध्यमांचाही आधार घेत सर्व सामान्य जनतेत व्याख्याने घेण्याबरोबरच लोकप्रिय विज्ञान फिक्शन आणि नॉन फिक्शन लिखाण करावे असे त्यांनी सुचवले. शालेय विद्यार्थी आणि परिसरातले आयआयटी प्राध्यापक आणि विद्यार्थी यांच्यात नियमित संवाद राहावा यातून शाळकरी विद्यार्थ्यांची विज्ञान तंत्रज्ञानाची गोडी वाढेल असे ते म्हणाले.
आयआयटी दिल्लीने जुलै 2020 मध्ये 399 रुपयात आरटी-पीसीआर संच जारी केला यामुळे या संचाची किंमत कमी आण्यासाठी मदत झाल्याचे आयआयटी दिल्लीचे प्राध्यापक व्ही रामगोपाळ राव यांनी यावेळी बोलताना सांगितले. आज जारी करण्यात आलेल्या संचामुळे ग्रामीण भागात निदान सुलभ आणि माफक दरात होईल असा विश्वास त्यांनी व्यक्त केला.
प्राध्यापक हरपाल सिंग यांनी आयसीएमआर प्रमाणित तंत्रज्ञानाची वैशिष्ट्ये सांगितली.
कोरोना विषाणू अॅन्टीजेनसाठी मोनोक्लोनल प्रतिपिंडावर आधारित ही क्रिया राहील. यातून प्राप्त झालेले परिणाम गुणात्मक आधारित असतील आणि अनुमान केवळ साध्या डोळ्यांनी लावता येईल. तंत्रज्ञान आणि उत्पादन हे पूर्णपणे स्वदेशी आहे.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212